„Eu cred că România, fiind un stat membru NATO și UE, e o normalitate. În momentul în care DNA citează un cetățean, te prezinți la DNA. Nu cunosc datele din dosar și niciodată nu am comentat deciziile justiției și nici nu le comentez.

Primul-ministru are datoria să se prezinte, dacă sunt suspiciuni la adresa lui, cum ne prezentăm toți. Asta înseamnă că statul român e puternic, iar UNPR-ul, ca partid de interes național, un partid care respectă statul român, nu poate decât să salute independența justiției, care își face treaba.

Important e că justiția își face datoria. DNA e un etalon în Europa, suntem dați ca exemplu la Bruxelles. Un cetățean are dreptul să se prezinte în fața Parchetului și până la urmă Constituția își spune cuvântul”, a declarat Gabriel Oprea la Digi24 Timișoara.